ভাৰতৰ উচ্চ শিক্ষানুষ্ঠানসমূহৰ কেন্দ্ৰীয় চৰকাৰ অনুমোদিত এন আই আৰ এফ ৰেংকিঙত ফাৰ্মাচি শিক্ষাৰ ক্ষেত্ৰত দেশৰ শীৰ্ষ ৭৫টা প্ৰতিষ্ঠানৰ মাজত স্থান লাভ কৰিছে অসমৰ ডিব্ৰুগড় বিশ্ববিদ্যালয় আৰু গুৱাহাটীৰ গিৰিজানন্দ চৌধুৰী ইনষ্টিটিউট অৱ ফাৰ্মাচিউটিকেল চায়েন্সে।
ডিব্ৰুগড় বিশ্ববিদ্যালয়ে তালিকাখনত ২৮নং স্থান পোৱাৰ বিপৰীতে গুৱাহাটীৰ জি আই পি এছে লাভ কৰিছে ৭২নং স্থান।
২০১৯ বৰ্ষত মূল্যায়ন কৰা দেশৰ প্ৰায় ৩০০খন প্ৰতিষ্ঠানৰ ভিতৰত তালিকাত শীৰ্ষৰ ৭৫খনৰ অন্তৰ্ভুক্ত হ'বলৈ সক্ষম হোৱা প্ৰতিষ্ঠান দুটাই যোৱা বছৰো এই ৰাষ্ট্ৰীয় ৰেংকিঙত স্থান লাভ কৰিবলৈ সক্ষম হৈছিল।
২০১৮ চনৰ তালিকাত ডিব্ৰুগড় বিশ্ববিদ্যালয়ে ২৯ আৰু জি আই পি এছে ৭৫নং স্থান লাভ কৰিছিল।
দেশৰ ফাৰ্মাচি শিক্ষা প্ৰতিষ্ঠানসমূহৰ মাজত শীৰ্ষৰ ৫টা স্থান পোৱা প্ৰতিষ্ঠানসমূহ হৈছে -  নতুন দিল্লীৰ জামিয়া হামদৰ্দ, চণ্ডীগড়ৰ পঞ্জাৱ বিশ্ববিদ্যালয়, ম'হালিৰ নেচনেল ইনষ্টিটিউট অৱ ফাৰ্মাচিউটিকেল এদুকে'চন এন্দ ৰীচাৰ্চ্চ আৰু ৰাজস্থান পিলানিৰ বি আই টি এছ।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
